Akken ad d-tili tririt ɣef yisteqsiyen-a, nesleḍ imyagen id-d-nejmeƐ, nefren-iten : 31 n yimyagen ddsen ɣef yiwet n tergalt, 270 gar-asen ddsen ɣef snat n tergalin, 829 n yimyagen ddsen ɣef kraḍ n tergalin, 108 deg-sen ddsen ɣef ukuz (04) n tergalin ma d krad (03) deg-sen sεan semmus n tergalin (05). Dagi, ad nger tamawt d akken uṭṭun ameqqran n yimyagen ddsen ɣef kraḍ n tergalin ; mi ten-nesmel di tfelwiyin, nekkes-d asaleɣ n yal amyag, d ubeddel i d-yettilin mi ara nεeddi seg tmeẓra ɣer tayeḍ.